ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Μαρτίου 2024
ΤΕΥΧΟΣ  ΤΡΙΤΟ
Αρ. Φύλλου 865
ΠΕΡΙΕΧΟΜΕΝΑ
Υπουργείο Προστασίας του Πολίτη
Υπουργείο Δικαιοσύνης
Αποκεντρωμένες Διοικήσεις
Περιφέρειες
ΥΠΟΥΡΓΕΙΟ ΠΡΟΣΤΑΣΙΑΣ ΤΟΥ ΠΟΛΙΤΗ
Με την υπ’ αρ. 3873/2024/29.02.2024 πράξη της Γενικής Γραμματέως Αντεγκληματικής Πολιτικής του
Υπουργείου Προστασίας του Πολίτη, που εκδόθηκε
σύμφωνα με: 1) Τις διατάξεις των άρθρων 109, 138,
141, 142, 147, 152, 156 του ν. 3528/2007 (Α’ 26), β) το
άρθρο 30 παρ. 5 του π.δ. 18/1989 (Α’ 8). 2) Το άρθρο 2
του π.δ. 81/2019 «Σύσταση, συγχώνευση, μετονομασία
και κατάργηση Υπουργείων και καθορισμός των αρμοδιοτήτων τους. Μεταφορά υπηρεσιών και αρμοδιο-
τήτων μεταξύ Υπουργείων» (Α’ 119). 3) Το π.δ. 2/2024
«Διορισμός Υπουργών και Υφυπουργών» (Α’ 2). 4) Την
υπ’ αρ. 101/26.07.2023 κοινή απόφαση του Πρωθυπουργού και του Υπουργού Προστασίας του Πολίτη
«Ανάθεση καθηκόντων Γενικής Γραμματέως Αντεγκληματικής Πολιτικής του Υπουργείου Προστασίας του
Πολίτη» (Υ.Ο.Δ.Δ.  732). 5) Την υπό στοιχεία 7017/7/
236-α/17.10.2023 κοινή απόφαση του Υπουργού και του
Υφυπουργού Προστασίας του Πολίτη «Μεταβίβαση αρμοδιοτήτων Υπουργού και Υφυπουργού Προστασίας του
Πολίτη στη Γενική Γραμματέα Αντεγκληματικής Πολιτικής, επί θεμάτων της Γενικής Γραμματείας Αντεγκλη-
ματικής Πολιτικής» (Β’ 6125), όπως τροποποιήθηκε με
την υπ’ αρ. 7017/7/245/02.02.2024 (Β’ 824) απόφαση του
Υπουργού Προστασίας του Πολίτη. 6) Το υπό στοιχεία
ΔΙΔΑΔ/Φ.26.31/1298/20979/29.01.2024 έγγραφο του
Υπουργείου Εσωτερικών. 7) Την υπό στοιχεία ΕΠ. 707/
08-05-2019 διαπιστωτική πράξη σύμφωνα με την οποία
ο κατωτέρω υπάλληλος τίθεται αυτοδίκαια σε αργία
από 01-04-2019, ημερομηνία κοινοποίησης σε αυτόν
της υπό στοιχεία ΕΠ. 202/26.03.2019 απόφασης του
Πρωτοβάθμιου Πειθαρχικού Συμβουλίου Υπαλλήλων
αρμοδιότητας του Υπουργείου Δικαιοσύνης Διαφάνειας και Ανθρωπίνων Δικαιωμάτων. 8) Tην υπό στοιχεία
ΕΠ 202/26-03-2019 απόφαση του Πρωτοβάθμιου Πειθαρχικού Συμβουλίου Υπαλλήλων αρμοδιότητας του
Υπουργείου Δικαιοσύνης, Διαφάνειας και Ανθρωπίνων
Δικαιωμάτων, με την οποία επιβλήθηκε στον Τριαντάφυλλο Αλεξανδρίδη του Κωνσταντίνου, υπάλληλο του
κλάδου ΔΕ Φύλαξης, ειδικότητας ΔΕ Φύλαξης, με βαθμό
Γ’ και Μ.Κ. 4 του Σωφρονιστικού Καταστήματος Γρεβενών, η ποινή της οριστικής παύσης. 9) Το από 01.04.2019
αποδεικτικό επίδοσης της προαναφερόμενης απόφασης. 10) Τo υπ’ αρ. 460/2023 πρακτικό του Γ’ Τμήματος
του Συμβουλίου της Επικρατείας, με το οποίο το Δικαστήριο δέχθηκε την από 15.09.2023 έγγραφη δήλωση
παραίτησης του δικηγόρου του υπάλληλου από την από
20.05.2019 αίτησή του κατά της υπό στοιχεία ΕΠ 202/
26-03-2019 απόφασης του Πρωτοβάθμιου Πειθαρχικού
Συμβουλίου Υπαλλήλων αρμοδιότητας του Υπουργείου
Δικαιοσύνης, Διαφάνειας και Ανθρωπίνων Δικαιωμάτων,
αποφασίζεται:
Η οριστική απόλυση από την υπηρεσία του Τριαντάφυλλου ΑΛΕΞΑΝΔΡΙΔΗ του Κωνσταντίνου, υπαλλήλου
του κλάδου ΔΕ Φύλαξης, ειδικότητας ΔΕ Φύλαξης με
βαθμό Γ’ και Μ.Κ. 4 του Σωφρονιστικού Καταστήματος
Γρεβενών, από την επομένη της λήξης της προθεσμίας
για την άσκηση προσφυγής, ήτοι από 01.06.2019, επειδή
με την υπό στοιχεία Ε.Π. 202/26-03-2019 απόφαση του
Πρωτοβάθμιου Πειθαρχικού Συμβουλίου Υπαλλήλων
αρμοδιότητας του Υπουργείου Δικαιοσύνης, Διαφάνειας
και Ανθρωπίνων Δικαιωμάτων, του επιβλήθηκε η ποινή
της οριστικής παύσης, άσκησε τη σχετική προσφυγή
ενώπιον του Συμβουλίου της Επικρατείας, εντός της
προβλεπομένης προθεσμίας, ωστόσο η ως άνω προσφυγή θεωρείται ως μη γενόμενη, καθώς παραιτήθηκε
από αυτή.
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 5362677711/05.03.2024).
Η Γενική Γραμματέας
ΔΗΜΗΤΡΑ ΛΥΓΟΥΡΑ
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 865/15.03.2024
ΥΠΟΥΡΓΕIΟ ΔIΚΑIΟΣΥΝΗΣ
Με προεδρικό διάταγμα της 6ης Μαρτίου 2024, το
οποίο εκδόθηκε στην Αθήνα με πρόταση του Υπουργού
Δικαιοσύνης, σύμφωνα με το άρθρο 90 του Συντάγματος, τα άρθρα 59, 61, 63 και 91 του Κώδικα Οργανισμού
Δικαστηρίων και Κατάστασης Δικαστικών Λειτουργών
(ν. 4938/2022, Α’109), την υποπαρ. Δ9 «Δαπάνες μετακινούμενων εντός και εκτός επικράτειας» της παρ. Δ
του άρθρου 2 του ν. 4336/2015 (Α’ 94) και την υπ’ αρ.
225/2023 απόφαση του Ανώτατου Δικαστικού Συμβουλίου Πολιτικής και Ποινικής Δικαιοσύνης, αποσπάται στην
Εισαγγελία Εφετών Αιγαίου, μέχρι τη λήξη του τρέχοντος
δικαστικού έτους, η Αντεισαγγελέας Εφετών Πατρών,
Αριστοτέλεια Δόγκα του Βασιλείου, λόγω υπηρεσιακών
αναγκών.
(Αρ. βεβ. της Διεύθυνσης Προϋπολογισμού και Οικονομικής Διαχείρισης του Υπουργείου Δικαιοσύνης: 15742/
07.03.2024, 915742Α/07.03.2024).
Ο Υπουργός
ΓΕΩΡΓΙΟΣ ΦΛΩΡΙΔΗΣ
Με την υπό στοιχεία 6626 οικ/φ.6624/21-2-2024
απόφαση του Προϊσταμένου της Γενικής Διεύθυνσης
Δικαιοσύνης, του Υπουργείου Δικαιοσύνης, που εκδόθηκε σύμφωνα με τις διατάξεις του άρθρου 157 του
ν. 4798/2021 (Α’ 68), καθώς και του άρθρου 117 του
ν. 4842/2021 (Α’ 190), σε συνδυασμό με τις διατάξεις
του άρθρου 109 του ν. 4622/2019 (Α’ 133), και μετά την
υπ’ αρ. 53/8-2-2024 σύμφωνη γνώμη του Πενταμελούς
Υπηρεσιακού Συμβουλίου του Εφετείου Αθηνών, μετατάσσεται η Μαργαρίτα-Ελένη ΒΕΡΝΙΚΟΥ του Ιωάννη,
μόνιμη δικαστική υπάλληλος της Εισαγγελίας Πρωτοδικών Αθηνών, από τον κλάδο Γραμματέων, κατηγορίας
ΔΕ, σε ομοιόβαθμη οργανική θέση, του κλάδου Γραμματέων, κατηγορίας ΤΕ, της ίδιας Εισαγγελίας, ύστερα
από αίτησή της, επειδή έχει τα απαιτούμενα νόμιμα
προσόντα.
(Αρ. βεβ. ΓΔΟ και ΔΥ/Υπουργείου Δικαιοσύνης: 11567 οικ/
23-2-2024).
Ο Προϊστάμενος της Γενικής Διεύθυνσης
ΑΘΑΝΑΣΙΟΣ ΓΡΙΒΑΣ
Ι
ΑΠΟΚΕΝΤΡΩΜΕΝΕΣ ΔΙΟΙΚΗΣΕΙΣ
ΑΠΟΚΕΝΤΡΩΜΕΝΗ ΔΙΟΙΚΗΣΗ
ΜΑΚΕΔΟΝΙΑΣ-ΘΡΑΚΗΣ
Με την υπ’ αρ. 118/1.3.2024 απόφαση του Δημάρχου
Μύκης Νομού Ξάνθης, η οποία εκδόθηκε σύμφωνα με
την περ. δ της παρ. 1 του άρθρου 58 του ν. 3852/2010
(Α’ 87), τα άρθρα 11 έως 17, το άρθρο 82, το άρθρο 161
και το άρθρο 167 του ν. 3584/2007 (Α’ 143), την περ. β’ της
παρ. 1 του άρθρου 15 του ν. 4326/2019 (Α’ 134), καθώς
και την παρ. 6 του άρθρου 11 του ν. 4674/2020 (Α’ 53),
διορίζεται η Μαρία Σπανού του Ιωάννη, ως Γενική Γραμματέας του Δήμου Μύκης Νομού Ξάνθης.
Η ανωτέρω, θα ασκεί τις αρμοδιότητες που προβλέπονται στις παρ. 5 και 6 του άρθρου 161 του ν. 3584/2007,
όπως η τελευταία προστέθηκε με την παρ. 2 του άρθρου 38 του ν. 3801/2009 (Α’ 163), δεν έχει κάποιο κώ-
λυμα διορισμού και πληροί τις προϋποθέσεις και τα
προσόντα για την κάλυψη της θέσης.
Η Γενική Γραμματέας διορίζεται και απολύεται με απόφαση του Δημάρχου, που δημοσιεύεται σε περίληψη
στην Εφημερίδα της Κυβερνήσεως, ενώ παύει να ασκεί
τα καθήκοντα της και απολύεται αυτοδικαίως όταν ο Δήμαρχος που την προσέλαβε, απωλέσει την ιδιότητά του
για οποιονδήποτε λόγο.
Ο Δήμαρχος μπορεί με απόφασή του να αναθέτει στη
Γενική Γραμματέα την υπογραφή με εντολή του, εγγράφων και πιστοποιητικών, πλην χρηματικών ενταλμάτων.
Η απόφαση του αρμοδίου για τον διορισμό της Γενικής
Γραμματέως οργάνου ισχύει από την υπογραφή της, για
όλες τις συνέπειες.
Για τη δαπάνη που θα προκληθεί από την εφαρμογή
της παρούσας, έχουν προβλεφθεί οι ανάλογες πιστώσεις στον προϋπολογισμό οικονομικού έτους 2024 του
Δήμου Μύκης και ειδικότερα του Κ.Α. 00-6031.002 με
τίτλο «Τακτικές αποδοχές Γενικού Γραμματέα» ποσού
32.400,00 ευρώ, του Κ.Α. 00-6053.001 με τίτλο «ΕΦΚΑΕργ/κές εισφορές» ποσού 20.480,00 ευρώ, ενώ αντίστοι-
χες πιστώσεις θα προβλεφθούν και στους προϋπολογισμούς των επομένων ετών.
(Αρ. βεβ. Οικονομικής Υπηρεσίας Δήμου Μύκης: 1246/
1.3.2024).
(Αρ. βεβ. εγγραφής στο Μητρώο Ανθρώπινου Δυναμικού Ελληνικού Δημοσίου: 2263573315/1.3.2024).
(Αρ. απόφ. Αποκεντρωμένης Διοίκησης ΜακεδονίαςΘράκης: 34321/7.3.2024).
Με εντολή Γραμματέα
Αποκεντρωμένης Διοίκησης
Ο Αναπληρωτής Προϊστάμενος
Τμήματος Τοπικής Αυτοδιοίκησης
και Νομικών Προσώπων Κομοτηνής
ΣΥΜΕΩΝ ΠΕΤΡΙΔΗΣ
Ι
ΑΠΟΚΕΝΤΡΩΜΕΝΗ ΔΙΟΙΚΗΣΗ
ΘΕΣΣΑΛΙΑΣ-ΣΤΕΡΕΑΣ ΕΛΛΑΔΑΣ
Με την υπ’ αρ. 49/3877/28.02.2024 απόφαση του Δημάρχου Λεβαδέων, που εκδόθηκε σύμφωνα με τις διατά-
ξεις των άρθρων 58 και 280 του ν. 3852/2010 (Α’ 87), του
άρθρου 163 του ν. 3584/2007 (Α’ 143) και των άρθρων
63 - 66 του ν. 4954/2022 (Α’ 136), προσλαμβάνεται, ως Επιστημονικός Συνεργάτης, ο Σανδάλης Κωνσταντίνος του
Ιωάννη, κάτοχος πτυχίου Χημικού Μηχανικού Α.Ε.Ι. και
ΜΔΕ «Διοίκηση Συστημάτων Παραγωγής» του Εθνικού
Μετσόβιου Πολυτεχνείου, με τους όρους και τις προϋποθέσεις των ειδικών διατάξεων του άρθρου 163 του
ν. 3584/2007, για την επικουρία του Δημάρχου Λεβαδέων
κατά την άσκηση των καθηκόντων του.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 865/15.03.2024
Ο προσλαμβανόμενος υπόκειται απευθείας στην ιεραρχική εξάρτηση του Δημάρχου και δεν ασκεί απο-
φασιστικές αρμοδιότητες οποιασδήποτε μορφής και
διατυπώνει εξειδικευμένες γνώσεις για το συγκεκριμένο
τομέα δραστηριοτήτων (αντικείμενο απασχόλησης) που
έχει οριστεί να εξυπηρετήσει, ως και κάθε άλλη εργασία
που του ανατίθεται από τον Δήμαρχο.
Θα παρέχει συμβουλές και θα διατυπώνει εξειδικευμένες γνώσεις, γραπτά ή προφορικά σε θέματα που σχε-
τίζονται με την υποστήριξη σε θέματα χάραξης ενεργειακής πολιτικής, στην παρακολούθηση στρατηγικών
και επιχειρησιακών σχεδίων στον άξονα ενέργειας και
την Εισαγωγή και Παρακολούθηση Ανανεώσιμων Πηγών
Ενέργειας.
Για την ολοκλήρωση της πρόσληψης θα υπογραφεί
Ειδική Σύμβαση Εργασίας Ιδιωτικού Δικαίου Ορισμένου
Χρόνου, μετά τη δημοσίευση της απόφασης στην Εφημερίδα της Κυβερνήσεως, από την οποία και συνάπτεται
η εργασιακή σχέση και αρχίζει η υποχρέωση για παροχή
υπηρεσιών.
Η σύμβασή του θα λυθεί αυτοδίκαια και χωρίς αποζημίωση με την αποχώρηση για οποιονδήποτε λόγο του
Δημάρχου Λεβαδέων, για την επικουρία του οποίου
προσλαμβάνεται.
(Αρ. βεβ. της Διεύθυνσης Οικονομικών Υπηρεσιών του
Δήμου Λεβαδέων: 3543/26.02.2024).
(Αρ. βεβ. εγγραφής στο Μητρώο Ανθρώπινου Δυναμικού Ελληνικού Δημοσίου: 6312315668/04.03.2024).
(Αρ. απόφ. Αποκεντρωμένης Διοίκησης Θεσσαλίας Στερεάς Ελλάδας: 17169/06.03.2024).
Ο Γραμματέας Αποκεντρωμένης Διοίκησης
ΚΩΝΣΤΑΝΤΙΝΟΣ ΤΖΑΝΑΚΟΥΛΗΣ
Ι
ΑΠΟΚΕΝΤΡΩΜΕΝΗ ΔΙΟΙΚΗΣΗ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ
ΚΑΙ ΙΟΝΙΟΥ
Με την υπ’ αρ. 2392/15.2.2024 απόφαση του Δημάρχου Μονεμβασίας Νομού Λακωνίας, που εκδόθηκε αφού
λήφθηκαν υπόψη: 1) Οι διατάξεις: α) Του άρθρου 58 του
ν. 3852/2010, β) του άρθρου 170 του ν. 3584/2007, γ) της
παρ. 9 του άρθρου 1 του ν. 4038/2012, όπως συμπληρώθηκαν με το άρθρο 3 της από 26.8.2015 Πράξης Νο-
μοθετικού Περιεχομένου (Α’ 102), δ) του άρθρου 28 του
ν. 4305/2014, όπως αντικαταστάθηκαν με τις όμοιες του
άρθρου 26 του ν. 4440/2016, ε) της παρ. 4 του άρθρου 30
του ν. 4314/2014, όπως αντικαταστάθηκαν με τις όμοιες
του άρθρου 14 του ν. 4403/2016, στ) των άρθρων 37-42
του ν. 4765/2021 και ζ) του άρθρου 59 του ν. 4821/2021.
2) Η υπό στοιχεία ΣΟΧ 1/2023 (υπ’ αρ. 954/9.8.2023 - ΑΔΑ:
69Ι7ΟΚΓΨ-Χ63) ανακοίνωση του Ν.Π.Δ.Δ. του Δήμου Μονεμβασίας με την επωνυμία «Νομικό Πρόσωπο Κοινωνι-
κής Προστασίας και Αλληλεγγύης Πολιτισμού και Αθλητισμού Δήμου Μονεμβασίας», που εγκρίθηκε με το υπ’ αρ.
29528/2023//1/2023/15.9.2023 έγγραφο του Α.Σ.Ε.Π.. 3)
Η υπ’ αρ. 550/3.1.2024 απόφαση του Γραμματέα Αποκεντρωμένης Διοίκησης Πελοποννήσου, Δυτικής Ελλάδας
και Ιονίου με την οποία διαπιστώθηκε η αυτοδίκαιη κατάργηση του Ν.Π.Δ.Δ. του Δήμου Μονεμβασίας με την
επωνυμία «Νομικό Πρόσωπο Κοινωνικής Προστασίας και
Αλληλεγγύης Πολιτισμού και Αθλητισμού Δήμου Μονεμβασίας», σε εφαρμογή των διατάξεων του άρθρου 27 του
ν. 5056/2023. 4) Η υπ’ αρ. 57/2024 απόφαση του Α.Σ.Ε.Π.
επί ενστάσεων κατά του πίνακα κατάταξης και βαθμολογίας για την πλήρωση μίας (1) θέσης ειδικότητας ΔΕ
Διοικητικού - Λογιστικού (κωδ. Θέσης 103). 5) Ο ανασυνταγμένος πίνακας κατάταξης και βαθμολογίας που συ-
ντάχθηκε από την αρμόδια επιτροπή στις 7.2.2024 κατόπιν της ανωτέρω (υπ’ αρ. 57/2024) απόφασης του Α.Σ.Ε.Π.
και αναρτήθηκε στον πίνακα ανακοινώσεων του Δήμου
Μονεμβασίας (Κεντρικό κατάστημα) στις 7.2.2024, προσλαμβάνεται (λόγω ανασύνταξης του πίνακα κατάταξης
και βαθμολογίας) η Περδίκη Ευγενία του Ιωάννη ειδικότητας ΔΕ Διοικητικού - Λογιστικού, με σύμβαση εργασίας
Ιδιωτικού Δικαίου Ορισμένου Χρόνου, για το χρονικό διάστημα από την υπογραφή της σύβασης έως 31.8.2024,
για την λειτουργία των Παιδικών και Βρεφονηπιακών
Σταθμών του Δήμου, προς υλοποίηση του Ευρωπαϊκού
Προγράμματος «Προώθηση και υποστήριξη παιδιών για
την ένταξή τους στην προσχολική εκπαίδευση καθώς και
για την πρόσβαση παιδιών σχολικής ηλικίας, εφήβων
και ατόμων με αναπηρία, σε υπηρεσίες δημιουργικής
απασχόλησης» με δυνατότητα ανανέωσης ή παράτασης
των συμβάσεων αν το Πρόγραμμα συνεχιστεί.
(Αρ. βεβ. της Οικονομικής Υπηρεσίας του Δήμου Μονεμβασίας, για την ύπαρξη της σχετικής πίστωσης: 2071/
8.2.2024).
(Αρ. βεβ. εγγραφής στο Μητρώο Ανθρώπινου Δυναμικού Ελληνικού Δημοσίου: 4286925016/12.2.2024).
(Αρ. απόφ. Αποκεντρωμένης Διοίκησης Πελοποννήσου, Δυτικής Ελλάδας και Ιονίου: 21130/7.3.2024).
Με την υπ’ αρ. 71/29.2.2024 απόφαση της Δημάρχου
Οιχαλίας Ν. Μεσσηνίας, που εκδόθηκε σύμφωνα με τις
διατάξεις: α) Του άρθρου 58 του ν. 3852/2010, β) του
άρθρου 163 του ν. 3584/2007, γ) του άρθρου 28 του
ν. 4305/2014, όπως αντικαταστάθηκαν με τις όμοιες του
άρθρου 26 του ν. 4440/2016, προσλαμβάνεται η Αναγνωστοπούλου Γεωργία του Κωνσταντίνου ως Ειδική Συνερ-
γάτιδα - Δημοσιογράφος της Δημάρχου, με σύμβαση εργασίας Ιδιωτικού Δικαίου Ορισμένου Χρόνου, η διάρκεια
της οποίας δεν μπορεί να υπερβεί τη θητεία της παρούσας δημοτικής περιόδου.
Κύριο έργο της ανωτέρω θα είναι να παρέχει συμβουλές και να διατυπώνει εξειδικευμένες απόψεις, γραπτά ή
προφορικά, για την επικουρία του έργου της Δημάρχου
σε θέματα επικοινωνίας, προβολής των δράσεων και
πολιτικών του Δήμου, όπως επίσης και της ίδιας της Δημάρχου. Θα συνεργάζεται παράλληλα με τις υπηρεσίες
του Δήμου, προκειμένου να ενημερώνεται για τις επιμέρους δράσεις του Δήμου, έτσι ώστε να διαμορφώνει το
σχέδιο προβολής του στα Μέσα Μαζικής Ενημέρωσης
και τους Δημότες.
(Αρ. βεβ. της Οικονομικής Υπηρεσίας του Δήμου
Οιχαλίας για την ύπαρξη της σχετικής πίστωσης: 882/
2.2.2024).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 865/15.03.2024
(Αρ. βεβ. εγγραφής στο Μητρώο Ανθρώπινου Δυναμικού Ελληνικού Δημοσίου: 1710186531/29.2.2024).
(Αρ. απόφ. Αποκεντρωμένης Διοίκησης Πελοποννήσου, Δυτικής Ελλάδας και Ιονίου: 21128/7.3.2024).
Με εντολή Γραμματέα
Αποκεντρωμένης Διοίκησης
Η Αναπληρώτρια Προϊσταμένη
Τμήματος Τοπικής Αυτοδιοίκησης
και Νομικών Προσώπων Τρίπολης
ΑΙΚΑΤΕΡΙΝΗ ΚΑΡΑΓΙΑΝΝΗ
Ι
ΠΕΡΙΦΕΡΕΙΕΣ
ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ
Με την υπ’ αρ. 174302(2592)/07-03-2024 απόφαση
του Περιφερειάρχη Κεντρικής Μακεδονίας, που εκδόθηκε σύμφωνα με τις διατάξεις των άρθρων 159 και 243
του ν. 3852/2010, προσλαμβάνεται ο Θωμάς Βράνος του
Γεωργίου στη θέση του Ειδικού Συνεργάτη για την κάλυψη των αναγκών του θεματικού Αντιπεριφερειάρχη
Ανάπτυξης και Περιβάλλοντος και συγκεκριμένα για την
επικουρία του έργου του Αντιπεριφερειάρχη σε θέματα
αρμοδιότητάς του.
Ο Ειδικός Συνεργάτης υπόκειται απευθείας στην ιεραρχική εξάρτηση του Αντιπεριφερειάρχη για την επικουρία
του έργου του, με θητεία που ορίζεται από τις διατάξεις
του άρθρου 243 του ν. 3852/2010, όπως ισχύει.
(Αρ. απόφ. ανάληψης υποχρέωσης για την κάλυψη της δαπάνης μισθοδοσίας: 849034(16539)/
2-1-2024).
(Αρ. βεβ. εγγραφής στο Μητρώο Ανθρώπινου Δυναμικού Ελληνικού Δημοσίου: 6456058161/7-3-2024).
Ο Περιφερειάρχης κ.α.α.
Η Αναπληρώτρια Περιφερειάρχης
ΑΘΗΝΑ ΑΘΑΝΑΣΙΑΔΟΥ ΑΗΔΟΝΑ

[Source: 20240300865.pdf | Tokens: 13642]